জেলা সড়ক পরিবহন মালিক সমিতির আহ্বায়ক কমিটির সদস্য অসীম সরকার বাঁধন জানান, তাঁদের সমিতির অন্তর্ভুক্ত যানবাহনগুলো কিন্তু শহরের ওপর দিয়ে চলাচল করে না। কিন্তু শহরে ইজি বাইকসহ অন্যান্য যানবাহনের বিশৃঙ্খল চলাচলের কারণে শহরে সব সময় যানজট লেগে থাকে। এই যানজট থেকে শহরকে মুক্ত রাখতে সমিতির পক্ষ থেকে সামাজিক দায়বদ্ধতার অংশ হিসেবে তাঁরা উদ্যোগটি নিয়েছেন। আর এ কাজে পুলিশ প্রশাসন তাঁদের সার্বিকভাবে সহযোগিতা করছে।